L'autor, un home de 44 anys, ha estat detingut
15/09/2018 15:56 | Actualitzat a 15/09/2018 15:57
Policia Local d'Alacant amb la Unitat Canina | Cedida
La passada matinada d'aquest dissabte, 15 de setembre, Agents de la Policia Local d'Alacant han detingut un home de 44 anys, acusat de matar els seus pares i el seu germà a la capital de l'Alacantí.
Tal com detallen en un comunicat des de la Conselleria de Seguretat Ciutadana de la Generalitat Valenciana, els fets s'han produït al voltant de la una de la matinada en un habitatge del barri Joan XIII, concretament al carrer Pasaje Maestro Enrique Granados, a la capital alacantina.
El presumpte autor al costat dels cadàvers
El servei d'emergències 112 ha rebut a la 1.40 h, la trucada d'una patrulla de la Policia Local de la ciutat, que havia localitzat tres cadàvers i el presumpte autor del crim a l'interior d'una propietat.
Segons les mateixes fonts policials, el sospitós és un home de 44 anys que ha estat arrestat com el presumpte autor de la mort dels seus pares i el seu germà. La parella estava formada per una dona de 69 anys, un home de 71, i el germà del presumpte autor que tenia 42 anys.
El sospitós s'hauria autolesionat
Quan la Policia Local ha detingut al presumpte autor del triple crim, presentava alguna lesió que es podria haver fet ell mateix; els agents han esperat a la propietat a l'espera de l'arribada de la Policia Nacional, que han procedit a fer-se càrrec de la investigació.
El cos de la Policia Científica ha fet una inspecció minuciosa del lloc dels fets, abans de fer l'aixecament dels cadàvers. A continuació, la Brigada de la Policia Judicial, s'ha encarregat de realitzar totes les diligències necessàries per aclarir tots els detalls de les tres morts.
Policia Nacional d'Alacant, en una imatge d'arxiu | Cedida
Detingudes una àvia, una mare i un fill
Tres membres d'una mateixa família van ser detinguts al municipi de Torrevella, al Baix Segura, per la Guàrdia Civil d'Alacant, com a presumptes autors d'un delicte de tràfic de drogues, especialment a menors. L'àvia de 61 anys, la mare de 37, i el fill de 16, distribuïen marihuana, cocaïna i haixix pel municipi.